section_heading: Životopis
paragraph_text: Rođen u Čapljini. Gimnaziju završio u Zagrebu. Diplomirao i doktorirao na Veterinarskom fakultetu. Naslov doktorske teze bio je "Istraživanje načina poboljšanja Cogginsove reakcije u dijagnostici infekciozne anemije kopitara". Zaposlio se u Ambulantnoj klinici Veterinarskoga fakulteta, kojoj je poslije bio predstojnik. Na matičnom fakultetu docent i od 1986. redoviti profesor. Na Veterinarskog fakultetu predstojnik Zavoda za mikrobiologiju i zarazne bolesti. Voditelj jednoga od osam europskih referalnih laboratorija za dijagnostiku infekciozne anemije kopitara od 1979. godine. Usavršavao se u Njemačkoj i Sloveniji.